recursal/SuperWikiNEXT-32B huggingface dataset:
பஞ்சாபின் நிலப்பகுதிகளைக் காட்டும் படம்
**புவாத** (*Poadh*, *Powadh*, *Puadh* அல்லது *Powadha*) பகுதி இந்தியாவின் வடமேற்கே உள்ள |பஞ்சாபு-அரியானா மாநிலங்களில் உள்ள ஒரு நிலப்பகுதியாகும். இது சத்துலுச்சு ஆற்றுக்கும் கக்கார்-அக்குரா ஆற்றுக்கும் இடைப்பகுதியிலும், தெற்கேயும் தென்கிழக்கேயும் உள்ள அரியானா மாநிலத்தைச் சேர்ந்த அம்பாலா மாவட்டத்துக்கும், பஞ்சாபின் உரூப்பநகர் மாவட்டத்துக்கும் அருகே உள்ள ஓரிடம்.

பஞ்சாபி மொழியின் ஒரு வட்டார மொழியாகக் கருதப்படும் புவாதி மொழியை இப்பகுதியில் பேசுகின்றார்கள். இந்த புவாத பகுதி சத்துலுச்சு ஆற்றுக்கு அருகேயுள்ள உரூப்பநகர் மாவட்டத்தையும் தாண்டி கக்கர் ஆற்றையும் தாண்டி கிழக்கே இமாச்சலப் பிரதேசத்தின் காலா ஆம்பு வரை பரவியுள்ளது. இது இமாச்சலப் பிரதேசத்தையும் அரியானாவையும் பிரிக்கும் எல்லைப்பகுதியாகும். இதே புவாத பகுதியைச் சேர்ந்தவைதாம் பட்டேகார் சாகிபு மாவட்டத்தின் பகுதிகள் சிலவும், இராசபுரா போன்ற பாட்டியாலா மாவட்டத்தின் சில பகுதிகளும், பஞ்சகுல, அம்பாலா, யமுனாநகர், சகரன்பூர், பேகாத்து ஆகியவையும். இங்கே பேசுகின்ற புவாதி மொழி பஞ்சாபின் பிறபகுதிகளிலும் அரியானாவிலும் பேசுகின்றார்கள்.

அடிக்குறிப்புகளும் மேற்கோளும்
-----------------------------

1. ↑  "Powadh or Puadh or Powadha is a region of Punjab and parts of Haryana between the Satluj and Ghaggar rivers. The part lying south, south-east and east of Rupnagar adjacent to Ambala District (Haryana) is Powadhi.". Archived from the original on 2016-03-04. .
2. ↑  "10. Pwadhi Punjabi". Archived from the original on 2016-03-04. .
**குமாரபாலன்** (Kumarapala (Chaulukya dynasty) (ஆட்சிக்காலம்:கிபி 1143 - 1172), தற்கால குஜராத் மற்றும் அதனைச் சுற்றியுள்ள பகுதிகளை ஆண்ட சாளுக்கிய குலத்தின் கிளையான சோலாங்கி குலத்தினன் ஆவார். இவரது நாட்டின் தலைநகரம் தற்கால பதான் ஆகும்.

வரலாறு
------

மன்னர் சித்தராஜன் ஜெய்சிங்கின் மறைவிற்கு பட்டமேறிய குமாரபாலன்]] 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். சமண அறிஞரும் ஆச்சாரியருமான ஹேமசந்திரரை ஆதரித்தார்.

அலாவுதீன் கில்சியால் இடிக்கப்பட்ட சோமநாதபுரம் சிவன் கோயிலை மீண்டும் கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.

குமாரபாலன், பரமாரப் பேரரசர் வல்லாளனை வென்று மால்வா பகுதியை தனது பேரரசுடன் இணைத்தார்.

தற்கால இராஜஸ்தானின் ரந்தம்பூரின் சௌகான் குல மன்னர் அர்னோராஜனை வென்று, அவர் மகளை குமாரபாலன் மணந்தார். பின்னர் இராசபுத்திரர்களிடமிருந்து அபு மலையை வென்றார்.
சோலாங்கிப் பேரரசில் இருந்த சௌராட்டிரா பகுதி மக்கள், மன்னர் குமாரபாலனுக்கு எதிராக நடத்திய புரட்சியை ஒடுக்கி, தனது மகன் சோமவர்மனை சௌராஷ்டிராப் பகுதியின் ஆளுநராக நியமித்தார்.

குமாரபாலன் தனது சோலாங்கிப் பேரரசை கிழக்கில் விதிஷா முதல் மேற்கில் சௌராஷ்டிரம் வரையிலும்; வடக்கே சித்தோர்கார் முதல் தெற்கில் நர்மதை ஆறு வரை விரிவாக்கினான்.

இதனையும் காண்க
--------------

* சோலாங்கிப் பேரரசு
* முதலாம் பீமதேவன்
* இரண்டாம் பீமதேவன்
* சூரியக் கோயில்
* ராணியின் கிணறு

மேற்கோள்கள்
-----------

1. ↑  CNG Coins
2. ↑  Kumārapāla

### ஆதார நூற்பட்டியல்

* Asoke Kumar Majumdar (1956). *Chaulukyas of Gujarat*. Bharatiya Vidya Bhavan. இணையக் கணினி நூலக மையம்:4413150. .
* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
* John E. Cort, தொகுப்பாசிரியர் (1998). *Open Boundaries: Jain Communities and Cultures in Indian History*. SUNY Press. பன்னாட்டுத் தரப்புத்தக எண்:0-7914-3785-X. .
* Jutta Jain-Neubauer (1981). *The Stepwells of Gujarat: In Art-historical Perspective*. Abhinav Publications. பக். 19–24. பன்னாட்டுத் தரப்புத்தக எண்:978-0-391-02284-3. .

வெளி இணைப்புகள்
---------------
**தமிழன் எப்படிக் கெட்டான்?** என்பது தேவநேயப் பாவாணரால் எழுதப்பட்ட ஒரு குறுநூல் ஆகும். தமிழன் ஈராயிரம் ஆண்டுகளுக்கு முன்னரே உலகத்தில் பல துறைகளில் தலைசிறந்தவனாக இருந்தான் என்றும் பிற்காலத்தில் தன் பகுத்தறிவைப் பயன்படுத்தாமல் கல்வி, செல்வம் ஆகிய இரண்டையும் வைத்துக் கெட்டான் என்றும் பாவாணர் கூறுகிறார். இந்நூல் 1941 ஆம் ஆண்டில் எழுதி வெளியிடப்பட்டது. இதனைத் தமிழ்மண் பதிப்பகம் மீள் பதிப்பு செய்துள்ளது. 

தமிழர்கள் கெட்டதற்கான கரணியங்களையும் வழிகளையும் நிரல் படுத்தித் தேவநேயப் பாவாணர் இந்நூலில் எழுதியுள்ளார். அவை பின்வருமாறு:

மதப் பைத்தியம்
--------------

மனிதனுக்குத்தான் மதம். மதத்திற்கு மனிதன் அல்லன். அளவுக்கு மிஞ்சினால் அமிழ்தமும் நஞ்சு ஆகும். எனவே மதத்தின் மீது ஏற்பட்ட மிகைப் பற்றினால் தமிழர்களிடையே குருட்டு நம்பிக்கைகளும் குலப் பிரிவினைகளும் உண்டாயின.

கொடைமடம்
--------

ஆற்றிலே போட்டாலும் அளந்து போடு என்னும் அறிவுரைக்கு மாறாக தமிழ் அரசர்கள் தம் தாராளக் குணத்தினால் பார்ப்பனர்களுக்கு ஆயிரக்கணக்கான பொற்காசுகளையும் நூற்றுக்கணக்கான ஊர்களையும் பரிசில்களாக வழங்கினர். அவை ஆரியப் பார்ப்பனர்களை உயர்த்தவும் தமிழ் மொழியைத் தாழ்த்தவும் பயன்பட்டன.

இனநலம் பொறாமை அல்லது தன்னினப் பகைமை
-----------------------------------

தமிழ் மன்னர்களான சேர சோழ பாண்டியர் மூவரும் ஒற்றுமையாக இருந்த வரையில் தமிழ் மக்கள் சிறப்பாக இருந்தனர். பொறாமையின் காரணமாக உட்பகை உண்டாகி அவர்களுக்குள் போரிட்டு வலிமையை இழந்தனர்.

குறி பார்த்தல்
--------------

உலகம் முழுதும் குறி பார்த்தல் பெரு வழக்கமாக இருந்தபோதும் மேனாட்டார் அதனைக் கைவிட்டனர். ஆனால் நம் தமிழ் மக்கள் குறி பார்த்தலிலும் நாள் கிழமை பார்ப்பதிலும் பிறப்பியத்திலும் இன்னும் நம்பிக்கை வைத்துள்ளனர். இந்த நம்பிக்கையால் வீண் செலவு, காலக் கேடு, மனக்கவலை, முயற்சி அழிவு போன்ற தீமைகள் ஏற்படுகின்றன.

துறவியைப் பின்பற்றல்
--------------------

துறவறத்தைக் காட்டிலும் இல்லறம் சிறந்தது. ஊன் உணவால் வீரத் தன்மையும் மரக்கறி உணவால் சாந்தத் தன்மையும் ஏற்படும். எனவே துறவறத்தைக் காட்டிலும் இல்லறமே சிறந்தது எனக் கூறலாம். இல்லறத்தார்க்கு இவ்வுலக வாழ்க்கை மீது வெறுப்பை ஏற்படுத்தியதால் இசை, நாடகம், ஓவியம் போன்றவை சிற்றின்பத்திற்குரியவை என்று அழியவிட்டார்கள் தமிழர்கள்.

ஆரியம்
------

தமிழன் கெட்ட வழிகளில் மிகக் கொடியது ஆரியமே. பிறப்பின் அடிப்படையில் உயர்வு தாழ்வு கற்பித்து தமிழர்களிடையே குலப்பிரிவினைகளை ஏற்படுத்தியவர்கள் ஆரியர்கள். எனவே தமிழர்கள் குலப் பிரிவினைகளால் வலிமை இழந்தனர். வீரமும் இழந்தனர். இறை வழிபாட்டையும் பிற சடங்குகளையும் வடமொழியில் செய்வித்ததால் தமிழ் மொழி செல்வாக்கு இழந்தது. தாய்மொழி உணர்ச்சி தமிழர்களிடையே இல்லாமல் போனது.

அரசியல் கட்சிகள்
----------------

நீதிக் கட்சியினால் தமிழர்களுக்கு அரசு அலுவல்கள் கிடைத்தன. ஆனால் எளிய மக்களுக்கும் தமிழ் மொழிக்கும் நீதிக் கட்சி பெரிதாகச் செய்யவில்லை. காங்கிரசு ஆட்சியில் தமிழர்களுக்கு ஐந்து தீமைகள் ஏற்பட்டன. அவை இந்தித் திணிப்பு, வகுப்புரிமை இன்மை, பார்ப்பன மேலாண்மை, பள்ளிகளை மூடுதல், பகுத்தறிவாளாமை என்பன. ஆகையால் தமிழ் விடுதலையும் தமிழ் வளர்ச்சியும் குறிக்கோளாகக் கொண்டதொரு புதுக்கட்சியை ஏற்படுத்த வேண்டும்.

சான்று
------

தமிழன் எப்படிக் கெட்டான் ? (ஆசிரியர்: தேவநேயப் பாவாணர், நூல் வெளியீடு: தமிழ்மண் பதிப்பகம், தியாகராயர் நகர் சென்னை-17)
*இது ஒரு நிறைவற்ற பட்டியல். இதை நிறைவு செய்ய நீங்கள் விக்கிபீடியாவுக்கு உதவ முடியும்.*

தவசுதர் பட்ரே (*Tvashtar Paterae (Io*) விலிருந்து உமிழ்வினால் உருவான அசைவூட்டம், 2007 இல் புதிய தொடு வான்கள் ஆய்வில் இருந்து எடுக்கப்பட்ட படத்தொகுதியாகும்
**வேற்று கிரக எரிமலைகளின் பட்டியல்** (*List of extraterrestrial volcanoes*) இந்த புவிக்கு அப்பால் அமைந்துள்ள, செயலில், செயலற்று மற்றும் அழிந்துவிட்ட எரிமலைகள் கொண்ட பட்டியலாகும். அது தளத்தில் இருக்கும் மோன்கள் (*mons* ) (மலை), படேரா (*Patera*) (ஒரு ஒழுங்கற்ற எரிமலைமுகடு) அல்லது கோள்களின் சொல்பதத்திற்கான சர்வதேச வானியல் ஒன்றியத்தின் விதிகளின்படி தோலஸ் (*tholus* ) (சிறிய மலை அல்லது மலை). அதுகளில் பலதரப்பட்ட பெயர்கள் உள்ளன.


| உள்ளடக்கம் |
| --- |
| புவிக்காப்பாலான எரிமலைகளின் பட்டியல் |
|  | ஐஓ | செவ்வாய் | வெள்ளி | நிலா | புதன் | மற்ற கிரகங்கள் மற்றும் நிலவுகள் | மேலும் காண்க |
|

### ஐஓ

ஐஓ வண்ண படிமம், கலிலியோ கலம் எடுக்கப்பட்டது
**ஐஓ** (*Io*), எனும் இது, சூரியனிலிருந்து ஐந்தாவது கோளான யூபிடர் (*Jupiter*) எனப்படும் வியாழனின் நிலவாகும். சூரிய குடும்பத்தில் அதிக செயலிலுள்ள எரிமலை அமைப்புகளை கொண்டுள்ள இது, அதன் எரிமலைகள் கந்தகம், மற்றும் கந்தக டைஆக்சைடு, அத்துடன் கருங்கல் (*Basalt*), அல்ட்ராசல்பூரிக் (*Ultramafic rock*), சிலிகேட்டு (*silicate*) எரிமலைக் குழம்புகள் போன்றவற்றை வெளியேற்றப்படுவதாக நம்பப்படுகிறது.

### செவ்வாய்

செவ்வாய் புகைப்படம் 2003 இல் எதிர்நிலையில் அப்பிள் விண்வெளி தொலைநோக்கி மூலம் எடுக்கப்பட்டது.
**செவ்வாய்** கிரகத்தில் பல கேடய எரிமலைகள் உள்ளன, சூரிய குடும்பத்தில் உள்ள பெரிய எரிமலை உட்பட, ஆனால் அவை அனைத்தும் அழிந்துவிட்ட இல்லை என்றால் செயலற்று இருப்பதாக அறியப்பட்டது.

### வெள்ளி

**வெள்ளி** (*Venus*)

### நிலா

### புதன்

### மற்ற கிரகங்கள் மற்றும் நிலவுகள்

### மேலும் காண்க

* பகுப்பு:புவிப்புற மலைகள்

சான்றாதாரங்கள்
--------------

1. ↑  "Active Volcanoes of Our Solar System". geology.com (ஆங்கிலம்) - 2005-2016. 2016-12-01 அன்று பார்க்கப்பட்டது.
2. ↑  "Active Volcanoes of Our Solar System". www.crystalinks.com (ஆங்கிலம்) - April 1, 2011. 2016-12-01 அன்று பார்க்கப்பட்டது.
3. ↑  "Volcanic activity on Mars". www.volcanodiscovery.com (ஆங்கிலம்) - Apr 01, 2015. 2016-12-01 அன்று பார்க்கப்பட்டது.

புற இணைப்புகள்
--------------
கட்டுப்பாட்டு வால்வு
**கருவியியல்** (அல்லது) **கருவிமயமாக்கல் பொறியியல்** (ஆங்கிலத்தில்: INSTRUMENTATION) என்பது பொறியியலில் முக்கியமான துணைப்பிரிவாகும். இது அளவீட்டு கருவிகளைப் உபயோகப்படுத்தி தொழிற்சாலைகளின் செயற்பாடுகளை அளவீடவும், கட்டுப்படுத்தவும் உதவுகிறது. இது உற்பத்தி, ஆய்வகம், தயாரிப்பு நிறுவனங்களில் செயல்முறை மாறிகளை(*process variables*) கண்காணிக்கும், கட்டுப்படுத்தும் கலை மற்றும் அறிவியல் துறை ஆகும்.

கருவி என்பது இயற்பியல் அளவுகளான வெப்பநிலை, மட்டம், தொலைவு, கோணம், ஒட்டம் மற்றும் அழுத்தத்தினை அளவீடும் சாதனம் ஆகும். கருவிகள் வெப்பமானிகள் போன்று நேரடியாக அளவீடும் எளிய சாதனமாகவோ அல்லது பல்வேறு காரணிகளை அளவீடும் சிக்கலான செயல்முறை பகுப்பாய்விகளாக இருக்கலாம். சுத்திகரிப்பு நிலையங்கள், தொழிற்சாலைகள், வாகனங்கள் ஆகியவற்றில் கருவிகள் பெரும்பாலும் ஒரு கட்டுப்பாடு அமைப்பின் அங்கமாக இருக்கும். அளவீடவேண்டிய மாறிகளை அளவீட உதவும் *கையடக்க கருவிகளும்*(Handheld devices) கருவியியலின் ஒர் பகுதியாகும். பொதுவாக ஆய்வகங்களில் பல்வேறுவிதமான கையடக்க கருவிகள் பயன்படுத்தப்படுகிறது இருப்பினும் மேற்கத்திய நாடுகளின் வீடுகளில் பயன்படுத்தப்படும் "புகைக் கண்டறிவானும்" (smoke detector) கையடக்க கருவியாகும்.

கட்டுப்பாட்டு அமைப்புடன் இணைக்கப்பட்ட கருவியானது, இறுதிக் கட்டுப்பாட்டு சாதனங்களான வால்வுகள் (*valves*), வரிச்சுருள்கள்(*solenoides*), சீரியக்கிகள்(*regulators*), இடைமாற்றீடுகள்(*relays*), சுற்றுத் தகாப்பான்கள்(*circuit breakers*) ஆகியவற்றை இயக்க சமிக்ஞைகளை வழங்குகிறது. இந்த சாதனங்கள் தொலை(*remote*) அல்லது தானியங்கி கட்டுப்பாடுகளின்(*automatic control*) மூலம் தேவையான வெளியீட்டு மாறிகளை கட்டுப்படுத்துகிறது.

**பரப்பி** (*transmitter*) ஒரு கருவியியல் சாதனமாகும் , இது 4-20மில்லிஅம்பியர் அலைமருவி மின்சாரத்தினை சமிக்ஞைகளாக வெளியீடுகிறது, இது கணினிமயமாக்கப்பட்ட ஆளிக்கு(*plc, dcs, scada*) எடுத்துச்செல்லப்பட்டு புரிந்துகொள்ளக்கூடிய தகவலாக மாற்றப்பட்டு பின்பு பகுப்பாய்வுக்குட்படுத்தப்பட்டு *தொழிற்சாலைகளின் செயற்முறைகளையோ* அல்லது *இறுதிக் கட்டுப்பாடு சாதனங்களையோ* கட்டுப்படுத்துகிறது.

அளவீடு
------

கருவியியல் பல்வேறு இயற்பியல் காரணிகளை அளவீட பயன்படுகிறது, அவை:


|  |  |  |  |
| --- | --- | --- | --- |
| 
* அழுத்தம், either வகையீட்டு அழுத்தம் or நிலை அழுத்தம்
* ஒட்டம்
* வெப்பம்
* திரவங்களின் மட்டம்
* அடர்த்தி

 | 
* பிசுக்குமை(viscosity)
* பொருட்களின் மற்ற இயந்திர பண்புகள்
* அயனாக்கற் கதிர்எதிர்ப்புனுடைய பண்புகள்
* அதிர்வெண் (frequency)
* மின்சாரம்

 | 
* மின்னழுத்தம்
* தூண்டம்(inductance)
* மின்தேக்கு திறன்(Capacitance)
* மின்கடத்துதிறன் மற்றும் மின்தடைத்திறன்

 | 
* இரசாயன சேர்மானம்
* இரசாயன பண்புகள்
* ஒளியின் பண்புகள்
* அதிர்வு (vibration)
* எடை

 |

சான்றுகள்
---------

வெளியிணைப்புகள்
---------------

 கருவியியல் – விளக்கம் 


1. ↑  "அண்ணா பல்கலைக்கழகம் கருவியியல்". 2016-03-06 அன்று மூலம் பரணிடப்பட்டது. செப்டம்பர் 10, 2015 அன்று பார்க்கப்பட்டது.
**சாம்சேர் கான்** (*Shamsher Khan*) என்பவர் ஓர் இந்திய முன்னாள் நீச்சல் வீர்ர் ஆவார். இவர் 1933 ஆம் ஆண்டு ஆந்திரப் பிரதேச மாநிலத்தின் குண்டுர் மாவட்டம் காயிதே பள்ளியில் பிறந்த இவர் 2017 ஆம் ஆண்டு அக்டோபர் மாதம் 15 ஆம் தேதியன்று இறந்தார். 1956 ஆம் ஆண்டு ஆத்திரேலியாவின் மெல்போர்ன் நகரில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக கான் பங்குபெற்றார். 1954 ஆம் ஆண்டு நடைபெற்ற தேசிய விளையாட்டுப் போட்டிகளில் 200 மீட்டர் பட்டாம்பூச்சி வகை நீச்சல் போட்டியில் கான் தேசிய சாதனையை நிகழ்த்தினார். 1955 ஆம் ஆண்டு பெங்களுரில் நடைபெற்ற போட்டியில் தேசிய சாதனையாக இருந்த நேர சாதனையை கான் முறியடித்தார். 

சாம்சேர் கான் இந்திய இராணுவத்தில் பணிபுரிந்துள்ளார். 1962 ஆம் ஆண்டு நடைபெற்ற இந்திய-சீனப் போரிலும் 1971 இல் நடைபெற்ற இந்தியா- பாக்கித்தான் போரிலும் இவர் பங்கேற்றுள்ளார். 1973 ஆம் ஆண்டு இவர் ஒரு சுபேதார் என்ற இராணுவ வீர்ராக பணியிலிருந்து ஓய்வு பெற்றுள்ளார்.

மேற்கோள்கள்
-----------

1. ↑  "First Indian Olympic swimmer Shamsher Khan dies of cardiac arrest - Times of India". 15 October 2017 அன்று பார்க்கப்பட்டது.
2. ↑  Samdani, MN (27 July 2012). "Robbed: 1956 Swimming hero Shamsher of his Olympic feat". The Times of India. The Times of India.. பார்த்த நாள்: 23 October 2013.
3. ↑  "Forgotten Olympian feted". 9 August 2009. 15 October 2017 அன்று பார்க்கப்பட்டது – www.thehindu.com வழியாக.
.
பண்டைக்காலத்தில் மக்களிடையே பயன்படுத்தப் பட்ட புவிப்படங்களில் எழுத்துக்கள் பயன்படுத்தப்படவில்லை. நேரடியிகக் கூற இயலாத விளக்கங்களை எழுத்துக்கள் மூலமே புரிந்து கொள்ள முடியும் என்ற காரணத்தால் புவிப்படத்தில் எழுத்துக்களைப் பயன்பத்தும் முறை தோன்றியது. பாபிலோனிய, சீன, கிரேக்க, அரேபிய எழுத்துக்களைப் பயன்படுத்தி எழுதும் முறை தோன்றியது.

முக்கியத்துவம்
--------------

புவிப்படங்களின் தரம் என்பது பயன்படுத்தப்படும் எழுதக்களாலும் அவை எழுதப்பட்டிருக்கும் முறைகளாலும் நிர்ணயிக்கப்படுகின்றது. எழுத்துக்கள் புவிப்படங்களின் தலைப்பு, இடங்கள், குறிப்பு போன்றவற்றைத் தெளிவாக்க உதவும் குறியீடுகள் எனலாம். புவிப்படத்தில் எழுதுதல் என்பது புவிப்படங்களை எழுதுவதில் முதன்மை மூலமாகத் திகழ்கிறது. 

ஓரிடத்தின் பரப்பையும் அதன் அமைப்பையும் குறிப்பிட்டுக் காட்டுவதற்கு எழுத்துக்கள் பயன்படுகின்றன. 

ஐரோப்பாவின் அச்சுக்கலை வளர்ச்சிக்கு முன் புவிப்பட எழுத்துக்களை எழுத பேனா, தூரிகை அல்லது கையால் எழுதும் முறைகள் பயன்படுத்தப்பட்டன. ஆனால் அச்சுக்கலை வளர்ச்சியடைந்த பிறகு டச்சு தேசத்தில் எழுத்துக்களோடு படங்களையும் பயன்படுத்தினர். இம்முறை புவிப்படங்களின் பரப்பை ஆக்கிரமித்தன. 

அலங்கார எழுத்துக்கள் (Ornate Lettering) படித்துப் புரிந்து கொள்ள எளிமையாக இல்லாததால் விக்டோரியா காலத்தில் எளிய எழுத்துக்கள் எழுதும் முறை பின்பற்றப்பட்டது. பிறகு அச்சிட்டு ஒட்டக்கூடிய எழுத்துமுறை பிரசித்து பெற்றது.
**கட்ரியா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடக்கிலும், வடமேற்கிலும் காஞ்சண்ஹரி என்ற ஊரும், வடகிழக்கில் காஞ்சண்ரண்சோடு என்ற ஊரும், மேற்கில் பாத்ரி என்ற ஊரும், கிழக்கில் போமா பார்டி என்ற ஊரும், தெற்கு, தென்மேற்கு, தென்கிழக்கு திசைகளில் அஞ்சலாவ் என்ற ஊரும் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் அரசு தளத்தில் உள்ளபடி தரப்பட்டுள்ளன. இங்கு 3058 மக்கள் வசிக்கின்றனர். இவர்களில் 1592 பேர் ஆண்கள், 1466 பேர் பெண்கள் ஆவர்.

அரசியல்
-------

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| காஞ்சண்ஹரி | காஞ்சண்ஹரி | காஞ்சண்ரண்சோடு |
|  |  |  |
| பாத்ரி | **கட்ரியா** | போமா பார்டி |
|  |  |  |
| அஞ்சலாவ் | அஞ்சலாவ் | அஞ்சலாவ் |

 |
வேதியியலில் **ஏட்டு அணைவுச் சேர்மங்கள்** *(Ate complex)* என்பவை இலூயிக் அமிலம் ஒரு காரத்துடன் வினைபுரிந்து உருவாகும் உப்புகளைக் குறிக்கும் பெயராகும். இங்கு மைய அணுவானது அதனுடைய இணைதிறனை உயர்த்திக் கொள்கிறது. இவ்வரையறையில் கூறப்பட்டுள்ள இணைதிறன் என்பது அணைவு எண்ணுக்குச் சமமாக இருக்கும் என்பதை கவனித்தில் கொள்ள வேண்டும். வேதியியல் பெயரிடலில் பெரும்பாலும் ஏட்டு என்ற முற்றுப்பெறா சொல் சேர்மத்தில் உள்ள தனிமத்தின் பின்னொட்டாகச் சேர்க்கப்படும். உதாரணமாக, போரான் சேர்மத்தின் ஏட்டு அணைவுச்சேர்மம் போரேட்டு என அழைக்கப்படுகிறது. இவ்வாறே மும்மெத்தில்போரேன் மற்றும் மெத்தில் இலித்தியம் முதலான சேர்மங்கள் இரண்டும் வினைபுரிந்து ஏட்டு அணைவுச்சேர்மமான Me4B−Li+ உருவாகிறது. இவ்வணைவுச் சேர்மத்தை இலித்தியம் நான்குமெத்தில் போரேட்டு என்று அழைப்பர். கியார்க்கு விட்டிக் 1958 ஆம் ஆண்டில் இவ்வடிப்படையை அறிமுகப்படுத்தினார். ஏட்டு என்ற பின்னொட்டுப் பெயரானது 2, 11 மற்றும் 12 தொகுதிகளைச் சார்ந்த தனிமங்களுக்கு ஒதுக்கப்பட்டதாகும்

ஏட்டு அணைவுச் சேர்மங்கள் ஓனியம் சேர்மங்களின் தலைகீழ் ஒப்புமைச் சேர்மங்கள் ஆகும். இலூயிக் அமிலம் ஏட்டு அயனிகளை உருவாக்கும் போது மைய அணு மேலும் ஒரு பிணைப்பைப் பெற்று எதிர் எதிர்மின்னயனியாகிறது. இலூயிக் காரம் ஒனியம் அயனிகளை உருவாக்கும் போது மைய அணு மேலும் ஒரு பிணைப்பைப் பெற்று நேர் நேர்மின்னயனியாகிறது

மேற்கோள்கள்
-----------

1. ↑  *Advanced organic Chemistry, Reactions, mechanisms and structure* 3ed. Jerry March ISBN 0-471-85472-7
2. ↑  G. Wittig (1958). "Komplexbildung und Reaktivität in der metallorganischen Chemie". *Angewandte Chemie* **70** (3): 65. doi:10.1002/ange.19580700302.
3. ↑  Wittig, Georg (1966). "The role of ate complexes as reaction-determining intermediates". *Quarterly Reviews, Chemical Society* **20** (2): 191. doi:10.1039/QR9662000191.
4. ↑  Encyclopedia of Inorganic Chemistry, 1994, John Wiley and Sons, ISBN 0-471-93620-0
5. ↑  *Advanced Organic Chemistry: Reactions and mechanisms*, Maya Shankar Singh, 2007, Dorling Kindersley, ISBN 978-81-317-1107-1

.
**உறையூர் தான்தோன்றீஸ்வரர் கோவில்** என்பது திருச்சிராப்பள்ளி மாவட்டத்திலுள்ள உறையூர் எனும் பகுதியில் உள்ள சிவாலயமாகும். இச்சிவாலயத்தின் மூலவர் தான்தோன்றீஸ்வரர் என்றும், அம்பிகை குங்குமவல்லி என்றும் அழைக்கப்படுகின்றனர். இக்கோவில் குங்குமவல்லி தாயார் கோவில் என்றும் அறியப்படுகிறது. இக்கோவில் 1800 ஆண்டுகள் பழமைவாய்ந்தமையாகும்.

வரலாறு
------

உறையூரை தலைநகராகக் கொண்டு ஆட்சி செய்த சூரவாதித்த சோழன் எனும் மன்னன், இந்திரனின் அனுமதியோடு நாக கன்னையான காந்திமதியை மணம்புரிந்தார். காந்திமதி சிறந்த சிவபக்தை. அவர் கற்பவதியாக இருக்கும் போது மலைக்கோட்டை தாயுமானவரை தரிசிக்க எண்ணம் கொண்டார். அதற்காக புறப்பட்டு செல்கையில் அவர் உடல் சோர்வுற்றது. இறைவனை காண முடியாமல் தன்னுடைய உடல் வாட்டுகிறதே என்றெண்ணி கண்ணீர் விட்டு வேண்டினார். அவருடைய பக்தியில் மனமிறங்கி சிவபெருமான் தாயுமானவராக அவருக்கு காட்சியளித்தார்.

அம்மனுக்கு வளைகாப்பு
--------------------

இத்தளத்தின் அம்மனான குங்குமவல்லி தாயாருக்கு ஆண்டுக்கு இரு முறை வளைகாப்பு நடத்தப்படுகிறது. ஆடிப்பூரம் மற்றும் தை 3வது வெள்ளிக்கிழமை ஆகிய இரு தினங்களில் மூன்று நாள் விழாவாக இது கொண்டாடப்படுகிறது.

முதல் நாள் - கர்ப்பிணிகள் அம்மனுக்கு சுகப்பிரசவம் வேண்டி வளையல்களை காணிக்கையாக தருவர்.
இரண்டாம் நாள் - திருமணமான பெண்கள் குழந்தைப்பேறு கிடைக்க வளையல்களை காணிக்கையாக தருவர்.
மூன்றாம் நாள் - திருமண தடை, ஜாதக தோசம் உள்ளவர்கள் வளையல்களை காணிக்கையாக தருவர்.

இந்த மூன்று நாட்களிலும் பூசைக்குப் பின்னர் காணிக்கையாக கொடுத்த பெண்களுக்கு வளையல்கள் பிரசாதமாக தரப்படும்.

களத்ரதோஷம், செவ்வாய் தோஷம், நாகதோஷம், திருமண தடை நீங்கவும், சந்தானபாக்கியம் பெறவும், சுகப்பிரசவம் உண்டாகவும், மாங்கல்ய தோஷம் ஆகியவற்றுக்காக வளைகாப்பில் பெண்கள் கலந்துகொள்கின்றனர்.

ஆதாரங்கள்
---------

1. 1 2  "உறையூர் அம்மன் திருத்தலங்கள் - தினகரன்". 2015-01-23 அன்று மூலம் பரணிடப்பட்டது. 2016-06-15 அன்று பார்க்கப்பட்டது.
2. ↑  "Dinakaran - உறையூர் தான்தோன்றீஸ்வரர் கோயில் குங்குமவல்லி தாயாருக்கு 64வது ஆண்டு வளைகாப்பு திருவிழா". 2015-01-23 அன்று மூலம் பரணிடப்பட்டது. 2016-06-15 அன்று பார்க்கப்பட்டது.

வெளி இணைப்புகள்
---------------

* அருள்மிகு குங்குமவல்லி சமேத தான்தோன்றீஸ்வரர் திருக்கோயில்
நீரோ மன்னன்
**நீரோ குளோடியஸ் சீசர் ஆகுஸ்டஸ் ஜேர்மானிக்கஸ்** (*Nero Claudius Caesar Augustus Germanicus*; டிசம்பர் 15, கிபி 37 – ஜூன் 9, கிபி 68),, என்பவன் ஐந்தாவதும், ஜூலியோ-குளோடிய அரசவம்சத்தின் கடைசியுமான ரோமப் பேரரசன் ஆவான். நீரோ அவனது மாமனான குளோடியசினால் ரோமப் பேரரசின் மன்னனாக்கும் முகமாக வளர்க்கப்பட்டவன். குளோடியசின் மறைவுக்குப் பின்னர் நீரோ அக்டோபர் 13, 54 இல் மன்னனாக முடி சூடினான்.

நீரோ கிபி 54 முதல் 68 வரை ரோமப் பேரரசை ஆண்டான். இவன் தனது ஆட்சிக் காலத்தில் ரோமாபுரியின் வர்த்தகம், மற்றும் ரோமின் கலாச்சாரத் தலைநகரின் விரிவு ஆகியவற்றில் மிகவும் அக்கறை கொண்டிருந்தான். நாடக மாளிகைகள் பல கட்டுவித்தான். விளையாட்டுப் போட்டிகளுக்கு முன்னுரிமை அளித்தான். இவனது காலத்தில் பார்த்தியப் பேரரசுடன் நிகழ்ந்த வெற்றிகரமான போர், அதன் பின்னர் அப்பேரரசுடன் அமைதி உடன்பாடு (58–63) ஆகியவை முக்கியமானவை. கிபி 68 இல் ரோமப் பேரரசில் இடம்பெற்ற இராணுவப் புரட்சியை அடுத்து மறைவிடத்தில் வாழ்ந்து வந்தான். இறுதியில் ஜூன் 9, 68 இல் கட்டாயத் தற்கொலை செய்து கொண்டு இறந்தான்.

மேற்கோள்கள்
-----------

1. ↑  Nero's birth day is listed in Suetonius o sheah bay bay, *The Lives of Twelve Caesars*, Life of Nero 6. His death day is uncertain, though, perhaps because Galba was declared emperor before Nero lived. A June 9th death day comes from Jerome, *Chronicle*, which lists Nero's rule as 13 years, 7 months and 28 days. Cassius Dio, *Roman History* LXII.3 and Josephus, *War of the Jews* IV, say Nero's rule was 13 years, 8 months which would be June 11th
2. ↑  Suetonius claims that Nero committed suicide in Suetonius, *The Lives of Twelve Caesars*, Life of Nero 49; Sulpicius Severus, who possibly used Tacitus' lost fragments as a source, reports that is was uncertain whether Nero committed suicide, Sulpicius Severus, *Chronica* II.29, also see T.D. Barnes, "The Fragments of Tacitus' Histories", *Classical Philology* (1977), p.228
3. ↑  ரோம் நகரம் எரியும் போது உண்மையிலேயே நீரோ ஃபிடில் வாசித்தாரா?
ஹைபா மற்றும் **உறிஞ்சும் உறுப்பு**
**உறிஞ்சும் உறுப்பு** (Haustorium) என்பது தாவரவியல் மற்றும் பூஞ்சையியலில் காணப்படக்கூடிய ஒரு அமைப்பு ஆகும். இது பிற உயிர்களின் மேற்புறமாகவோ அல்லது உட்புறமாகவோ வளரக்கூடியது. நீர் மற்றும் உணவுபொருட்களை உறிஞ்சுவதே இதன் பணி ஆகும். தாவரவியலில் இது வித்திலை என அழைக்கப்படுகிறது,. பரவுணித் தாவரத்தில் (அதாவது குடைமிளகாய் குடும்பம் அல்லது புல்லுருவி போன்றவை) வேரைக்குறிக்கிறது, அது பற்றியுள்ள தாவரத்தை உறிஞ்சுகுழல்கள் மூலம் துளைத்து அதனுள் இருந்து ஊட்டச்சத்தை உறிஞ்சுகிறது. பூஞ்சையியலில் இது ஒட்டுண்ணி வாழ்வில் உறிஞ்சுகுழல்கள் (ஹைபா முனை) பகுதியை குறிக்கிறது. விருந்தோம்பியின் கலச்சுவரைத் துளைத்து, கலச்சுவருக்கும் உயிரணு மென்சவ்வுக்கும் இடையே ஒரு குழாய் போன்ற அமைப்பை ஏற்படுத்தி உணவுப்பொருளை உறிஞ்சுகிறது.

பெரும்பாலான பூஞ்சை இனங்கள் உறிஞ்சுகுழல்களை கொண்டுள்ளன. உறிஞ்சுகுழல்கள் பல அமைப்புகளில் காணப்படுகின்றன. இவை பூசனவலை அமைப்ப்பிலும், வேர் அமைப்பிலும் உள்ளன.

உறிஞ்சுகுழல்கள் செல் சுவரை கரைக்கும் நொதிகளை சுரந்து, விருந்தோம்பியை துளைக்கின்றன. அதன் பின்னர் பிளாஸ்மா சவ்வுடன் தனது தொடர்புபரப்பினை அதிகப்படுத்துகின்றன. இதன் மூலம் விருந்தோம்பியிலிருந்து அதிக அளவு உணவுப்பொருட்களை உறிஞ்ச முடிகிறது.

விருந்தோம்பிகள் பூஞ்சைக்கு கரிமக்கரி உணவைத்தருகின்றன. இந்த சமயத்தில் உறிஞ்சுகுழல் அமைப்பில் வளர் சிதை மாற்றம் வேகமாக நடைபெறுகிறது. கரிமக்கரி உணவு பூஞ்சையின் மற்ற உடல பகுதிகளுக்கும் கடத்தப்படுகிறது.

சான்றுகள்
---------

1. ↑  Lersten 2004.
2. ↑  Szabo, Les (July 3, 2001). "Hidden robbers: The role of fungal haustoria in parasitism of plants". PNAS. 98 (14): 7654–7655. PMC 35395 Freely accessible. PubMed. doi:10.1073/pnas.151262398. Retrieved 19 April 2015.
3. ↑  Mycology - Structure and Function - Haustoria
**உறையூர்க் கதுவாய்ச் சாத்தனார்** சங்ககாலப் புலவர்களில் ஒருவர். இவர் உறையூரில் வாழ்ந்தவர். இவரது வாய் சப்பையாக இருந்ததால் இவரை ஊர்மக்கள் கதுவாய்ச் சாத்தனார் என்று அழைத்தனர். (கதுவுதல் = செதுக்குதல்) சங்கத்தொகைப் பாடல்களில் இவரது பாடல் ஒன்றே ஒன்று இடம்பெற்றுள்ளது. அது நற்றிணை 370 மருதத் திணை.

பாடல் தரும் செய்தி
------------------

மனைவி ஊடுகிறாள்.(பிணக்குப் போட்டுக்கொள்கிறாள்) கணவன் அவளது ஊடலைத் தணிக்க முயல்கிறான். முடியவில்லை. மனைவிக்குக் கேட்கும்படி பாணனிடம் சொல்கிறான். தன் மனைவியை நேரிழை என்று குறிப்பிட்டுவிட்டுச் சொல்கிறான். (நேரிழை = நேர்மையை உணர்த்தும் அணிகலன், தாலி) 

### பண்பாடு

நேரிழை சூலுற்று நிறைமாதக் கருவுடையவளாக இருந்தபோதும் நம் நெருங்கிய சுற்றத்தாரை ('கடும்பு') விருந்தோம்பிப் பேணிவந்தாள்.

### கணவன் மனைவியைப் பேணும் முறை

தலைவி புதல்வனைப் பெற்றெடுத்தாள். முதுபெண்டு ஆகிவிட்டாள். அவளது அல்குலில் திதலை(சுருக்க வரிகள்).கணவன் அவள் அருகில் சென்றான். 'தூங்குகிறாயோ' என்று கேட்டான். குவளைப் பூக்களால் அவளது வயிற்றில் ஒத்தினான். அவளுக்கு நாணம் ஒருபக்கம். புன்சிரிப்பு ஒருபக்கம். தன் கண்களைத் தன் கைகளால் மூடிக்கொண்டாள்.

### வழக்கம்

மகப்பேறு நிகழும் காலத்தில் ஐயவி என்னும் வெண்சிறு கடுகு எண்ணெய் ஊற்றி வயிரக் கட்டைகளை எரியவிடுவர்.
**நீரியல்சார் வானிலையியல்** *(Hydrometeorology )* என்பது நீரியல் மற்றும் வானிலையியல் ஆகிய இரு பிரிவுகளும் சேர்ந்த ஒரு கிளை அறிவியல் துறையாகும். புவியின் மேற்பரப்பு மற்றும் கீழ் வளிமண்டலம் இவற்றுக்கு இடையிலான நீர் மற்றும் ஆற்றல் மாற்றங்களை இத்துறை ஆய்வு செய்கிறது. நீரியல்சார் வானிலையால் தோன்றும் இயற்கை இடையூறுகள் மற்றும் அவற்றின் இடப்பெயர்ச்சி விளைவுகள் முதலியவற்றை ஆய்வு செய்ய, ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) பல்வேறு திட்டங்கள் மற்றும் நடவடிக்கைகளை கொண்டுள்ளது. குறிப்பிட்ட இந்த இடையூறுகளுடன் இயற்கைச் செயல்முறைகளின் விளைவுகள் அல்லது வளிமண்டல நீரியல் அல்லது கடலியல் இயல்புகளான வெள்ளம், புயல், வறட்சி மற்றும் பாலைவனமாதல் போன்றனவும் இணைந்துள்ளன. வளர்ந்து வரும் இவ்விடையூறுகளை பொதுமக்களுக்கு முன்கூட்டியே அறிவித்து எச்சரிக்கை செய்யவும் அவற்றின் விளைவுகளை குறைக்கவும் சமாளிக்கவும் பல்வேறு நாடுகள் நீரியல்சார் வானிலையியல் தொலைநோக்குத் திட்டங்களை வகுத்துள்ளன.

நடைமுறையிலுள்ள தொலைநோக்குத் திட்டங்கள்
--------------------------------------

நீரியல்சார் வானிலையியல் தொலை நோக்குத் திட்டங்களை தற்போது செயல்படுத்திவரும் நாடுகளின் பட்டியல் இங்கு தரப்பட்டுள்ளது.

1. ஆத்திரேலியா

2. கனடா

3. இங்கிலாந்து மற்றும் வேல்சு.

4. பிரான்சு

5. இந்தியா 

6. இசுக்காட்லாந்து

7. செர்பியா

8.உருசியா

9. அமெரிக்க ஐக்கிய நாடு

மேற்கோள்கள்
-----------

1. ↑  "Hydro-meteorological hazards | United Nations Educational, Scientific and Cultural Organization". Unesco.org. 2014-05-28 அன்று பார்க்கப்பட்டது.
2. ↑  "Flood Forecasting Centre". Ffc-environment-agency.metoffice.gov.uk. 2011-09-22. 2014-05-28 அன்று பார்க்கப்பட்டது.
3. ↑  "Information nationale". Vigicrues. 2014-05-28 அன்று பார்க்கப்பட்டது.
4. ↑  "Hydro-Meteorology". Imd.gov.in. 2014-05-28 அன்று பார்க்கப்பட்டது.
5. ↑  "Flood Forecasting Service". Sepa.org.uk. 2014-05-28 அன்று பார்க்கப்பட்டது.
6. ↑  "Republic Hydrometeorological service of Serbia Kneza Višeslava 66 Beograd". Hidmet.gov.rs. 2014-05-18. 2014-05-28 அன்று பார்க்கப்பட்டது.

வெளிப்புற இணைப்புகள்
--------------------

* World Meteorological Organization List of national hydrological and hydrometeorological services
**கருவுணவுப் படலம்** (*vitelline membrane*) அல்லது **கருவுணவு உறை** (*vitelline envelope*) என்பது சூல் முட்டையின் முதலுருமென்சவ்வின் வெளிப்புற மேற்பரப்பைச் சுற்றியுள்ள ஒரு கட்டமைப்பாகும். பறவைகள் போன்ற சில விலங்குகளில், இது கலவெளி நுகத்தையும் அண்டத்தையும் கூட சூழ்ந்தமைவதுண்டு. இது பெரிதும் புரத நாரிழிகளால் ஆனதாகும். இதில் விந்துக்கள் ஒட்டிக்கொள்ள புரத ஏற்பிகள் அமைகின்றன, இந்தப் புரத ஏற்பிகள் விந்துக் கலக்கணிகப் படல புரத ஏற்பிகளோடு ஒட்டிக்கொள்கின்றன. இந்த ஏற்பிகள் இனஞ்சார்ந்தமைதலால், இவை இனங்களிடையிலான இனப்பெருக்கத்தைத் தடை செய்கின்றன. பாலூட்டிகளில் இது கருசூழ் ஒளிப்படலம் (*zona pellucida*) எனப்படுகிறது. கருவுணவுப் படலத்துக்கும் கருசூழ் ஒளிப்படலத்திற்கும் நடுவில் நீர்மம் நிறைந்த புறக்கருவெளி அமைகிறது.

விந்தணு சூல் முட்டையுடன் இணைந்தவுடன், குறிகைக் கடத்துகை ஏற்படுகிறது, இதன் விளைவாக கலக்கணிகத்தில் குழியமுதலுருவுக்குரிய கால்சியம் மின்னணுக்களின் எண்ணிக்கையை உயர்த்தி, புறணி எதிர்வினையைத் தூண்டிவிடுகிறது. இதனால் உருவாகும் புறணிக் குறுணைகளின் புறக்கலமிகை, கருவுணவுப் படலத்தின் மீது பல பொருட்களைப் படியச் செய்து, அப்படலத்தை வன்மையான கருவுறல் அடுக்காக" உருமாற்றுகிறது. இது மேலும் விந்துக்கலங்களை நுழையவொட்டாமல் செய்யும் அரணாகிறது. இந்நிகழ்வு அண்ட முனைவாக்கம் அல்லது பலவிந்து நுழைவுத் தடுப்பு எனப்படுகிறது.

பூச்சிகளில், கருவுணவுப் படலம் கருவுணவு உறை எனப்படுகிறது. இது கருக்கழிவுப் படலத்தின் அகணியாக அமைகிறது.

உசாத்துணைகள்
------------

* பொது உரிமைப் பரப்பில் இருக்கும் *ஹென்றி கிரேயின் மனித உடற்கூற்றியல்* (20-ம் பதிப்பு, 1918) நூல்.
**நீரிழிவு நரம்பியல்** (Diabetic neuropathy) என்பது நீரிழிவு நோயுடன் தொடர்புடைய நரம்பின் உட்சுரப்பு சேதப்படுவதால் ஏற்படும் கோளாறு ஆகும். நீரிழிவு நோய் உள்ளவர்கள் அதனைக்கட்டுப்படுத்தாமல் விடும்பட்சத்தில் இந்நோய் அதிகரிக்கிறது.
குருதியின் உள்ள சர்க்கரையின் அளவை கட்டுப்படுத்தாதபோது அதன் அளவு அதிகரித்து குருதிக்குழல் பகுதியில் சார்பிட்டால் என்னும் வேதிப்பொருளாக மாற்றம் அடைந்து ரத்தகுழாயின் உட்பகுதியில் ஒட்டிக்கொள்கிறது. பின்னர் இது இலைகளைத்தின்னும் பூச்சிகளைப்போல் நரம்பிழைகளை சேதப்படுத்துகிறது. இதன் காரணமாக நரம்புத் தொகுதியின் வழியாக கடத்தப்படும் தகவல் பரிமாற்றம் தடைபடுவதோடு, நுண்ணிய ரத்தகுழாய்களும் பாதிக்கப்பட்டு நரம்பின் கடைசிப்பகுதிக்கு சத்தும் கிடைக்காமல் ஆக்சீசன் தடைப்படுகிறது. 
மேலும் நுண் இரத்த ஊட்டம் பாதிக்கப்படுவதால் விழித்திரை , சிறுநீரகம், மற்றும் நரம்பு மண்டலம் ஆகியவை எளிதாக பாதிக்கப்படுகிறது.

  

**நோயறிதல்**

நீரிழிவு வெளிப்புற நரம்பியல் குறைபாடானது நீரிழிவு குறைபாடுள்ளவர்களின் நோய் வரலாறு மற்றும் சில உடல் பரிசோதனைகள் மூலம்  கண்டறியலாம். இந்த பரிசோதனையானது பாத வலி மற்றும் உணர்வின்மை குறையுள்ள நீரிழிவு குறைபாடுள்ளவர்களின் பாத பரிசோதனைகள் மற்றும் நோய் குறைபாட்டின் வரலாற்று நிலைப்பாட்டினையும் கொண்டு கருத்தில் கொள்ளப்படுகிறது. உடல் பரிசோதனைகள் பாத உருமாற்றம், ஆறாத புண் மற்றும் கணுக்கால் அனிச்சை குறைபாடு போன்றவற்றை உள்ளடக்கியதாக இருக்கலாம். மனித நரம்பியலில் பெரிய நரம்பிழையில் உண்டாகும் உணர்வு குறைபாட்டினை கண்டறிய அதிர்வுணர்வு திறன் சொதனையானது பயனுள்ளதாக இருக்கிறது. இந்த சோதனையானது 128 Hz அதிர்வெண் உடைய "U" வடிவ அதிர்வு இசைகவடு கருவியின் (Tuning fork) மூலமோ அல்லது 10 கிராம் அழுத்தம் தரக்கூடிய மோனோஃபிலமெண்ட் எனும் உபகரணத்தின் மூலமோ பரிசோதிக்கபட்டு வருகிறது. நரம்பு செயல்பாட்டு பரிசோதனை முடிவுகள் சில சமயங்களில் குறைவான செயல்பாட்டினை காட்டகூடும் ஆனாலும் தீவிர நரம்பு குறைபாட்டுடன் தொடர்பு படுத்த படுகிறது.

  

ஆரம்ப காலத்தில் அதிர்வு இசைக்கவடு மூலம் செய்யபட்ட பாத அதிர்வுணர்வு சோதனைகளானது பின்னாளில் பயோதெசியோமீட்டர் (Biothesiometer) எனப்படும் மின்னணு கருவியின் மூலம் செய்யப்படுகிறது. முதலில் அனலாக் (Analog) உபகரணமாக இருந்த பயோதெசியோமீட்டர் பின்பு டிஜிட்டல் (Digital) உபகரணமாக மேம்படுத்தப்பட்டது, அதன் பின்பு அவை கணினியின் மென்பொருளுடன் (PC Software) இணைந்து செயல்படும் வடிவமைப்பாக மேம்படுத்தபட்டது. தற்போது இந்த உபகரணமானது ஆன்ட்ராய்டு திறன்பேசி (Android Smartphone) மென்பொருளுடன் இணைந்து செயல்படும் வடிவமைப்பை பெற்றுள்ளது.

நீரிழிவு நரம்பியல் நோயால் பாதிக்கப்பட்ட பகுதிகளை சித்தரிக்கும் விளக்கப்படம்

மேற்கோள்கள்
-----------

1. ↑  "Implication of oxidative stress in progression of diabetic retinopathy". *Surv Ophthalmol* **61** (2): 187–196. Jun 2015. doi:10.1016/j.survophthal.2015.06.001. பப்மெட்:26074354.
2. ↑  Forbes, JM; Coughlan MT; Cooper ME (June 2008). "Oxidative stress as a major culprit in kidney disease in diabetes". *Diabetes* **57** (6): 1446–1454. doi:10.2337/db08-0057. பப்மெட்:18511445. Archived from the original on 2009-04-15. .
3. ↑  "Treatment of painful diabetic neuropathy". *Ther Adv Chronic Dis.* **6** (1): 15–28. Jan 2015. doi:10.1177/2040622314552071. பப்மெட்:25553239.
சீமென்சு நிறுவனத்தின் **நீராவிச்சுழலி**
**நீராவிச்சுழலி** (*steam turbine*) என்பது உயரழுத்த நீராவியில் இருக்கும் வெப்ப ஆற்றலை இயக்க ஆற்றலாக மாற்றும் ஒரு கருவி.இதன் நிகழ்கால வடிவம் சர் சார்லசு பார்சன்சு அவர்களால் 1884 இல் புனையப்பட்டது.

நீராவிப் பொறியும் வெப்ப ஆற்றலை எந்திர வேலையாக மாற்றவல்லது என்றாலும், நீராவிச்சுழலியின் உயர்வெப்பத் திறன், பெரும்பாலான நீராவிப் பொறிகளை வழக்கில் இருந்து நீக்கிவிட்டது. அதோடு நீராவிப் பொறிகளைப் போல முன்பின் ஊடாட்டத்தைத் தராமல், சுழலிகள் சுழற்சியைத் தருவதால், மின்னாக்கிகளை இயக்கப் பொருத்தமானவை ஆகின. 

இன்றைய உலகின் பெரும்பாலான மின்னாக்கத்துக்கு நீராவிச் சுழலிகளே பயன்படுகின்றன.ஒற்றைக் கட்டம் என்றில்லாமல் பல கட்டங்களில் நீராவியைப் பயன்படுத்துவதால் இவற்றின் வெப்ப இயக்கவியல் திறன் கூடுகிறது.

வரலாறு
------

 250kW தொழிலக நீராவிச் சுழலி, 1910 (வலது) ஒன்று மின்னாக்கியுடன் (இடது) நேரடியாக இணைக்கப்பட்டுள்ளது.
நீராவிச் சுழலியின் முதல் வடிவமைப்பு பொம்மையை விடச் சற்றே மெல்லனதாக அமைந்தது. இது எதிர்வினை நீராவிச் சுழலி எனப்பட்டது. இது அலெக்சாந்திரியாவின் கணிதவியலாளர் ஈரோ விவரித்த நீராவிக் கருவியை ஒத்திருந்த்து எனலாம். ஆட்டோமன் எகிப்து பேரரசில் வாழ்ந்த தகி அல்-தின் விவரித்த நீராவிச் சுழலி நடைமுறையில் சுழலும் சமையல் உதவியாகப் பயன்படுவதாக அமைந்தது. இத்தாலியைச் சேர்ந்த ஜியோவன்னி பிராங்கோவும் நீராவிச் சுழலியை விவரித்துள்ளார் (1629). தாகி அல்-தின்னும் வில்கின்சுவும் விவரித்த கருவிகள் இப்போது நீராவித் தூக்கி எனப்படுகின்றன.

மேற்கோள்கள்
-----------

1. ↑  A Stodola (1927) *Steam and Gas Turbines*. McGraw-Hill.
2. ↑  Encyclopædia Britannica (1931-02-11). "Sir Charles Algernon Parsons (British engineer) - Britannica Online Encyclopedia". Britannica.com. 2010-09-12 அன்று பார்க்கப்பட்டது.
3. ↑  Wiser, Wendell H. (2000). *Energy resources: occurrence, production, conversion, use*. Birkhäuser. பக். 190. பன்னாட்டுத் தரப்புத்தக எண்:978-0-387-98744-6. .
4. ↑  turbine. Encyclopædia Britannica Online
5. ↑  A new look at Heron's 'steam engine'" (1992-06-25). Archive for History of Exact Sciences 44 (2): 107-124.
6. ↑  O'Connor, J. J.; E. F. Robertson (1999). Heron of Alexandria. MacTutor
7. ↑  "*Power plant engineering*". P. K. Nag (2002). Tata McGraw-Hill. p.432. ISBN 978-0-07-043599-5
8. ↑  Taqi al-Din and the First Steam Turbine, 1551 A.D. web page, accessed on line October 23, 2009; this web page refers to Ahmad Y Hassan (1976), *Taqi al-Din and Arabic Mechanical Engineering*, pp. 34-5, Institute for the History of Arabic Science, University of Aleppo.

வெளி இணைப்புகள்
---------------

* Introduction to the steam turbine பரணிடப்பட்டது 2007-12-31 at the வந்தவழி இயந்திரம்
* Photo tour of a 1,300 MW coal plant (The Zimmer Power Station, Moscow, Ohio, USA)
| காடிகளும் காரங்களும் |
| --- |
| அசெட்டிக் அமிலம் நீரில் கரைக்கப்படும் போது அசிட்டேட்டையும் ஐதரோனியம் அயனையும் கொடுத்தல் |
| 
* காடித்தன்மை எண்
* காரம்-காடி பிரித்தெடுத்தல்
* கார-காடித் தாக்கம்
* கார-காடி அளவீடு
* பிரிகை மாறிலி
* அமிலத்தனமை சார்பு
* நடுநிலையாக்கும் கரைசல்கள்
* pH
* நேர்மின்னி நாட்டம்
* இரசாயன ஈரியல்பு
* நீரின் தன்னயனாக்கல்
* காடியின் தாக்குதிறன்

 |
| 
காடியின் வகைகள் |
| 
* புரோன்சுதெடு
* இலூயிசு
* கனியுப்பு
* சேதன
* வன்னமிலங்கள்
* மீயமிலங்கள்
* மென்னமிலங்கள்

 |
| 
கார வகைகள் |
| 
* புரோன்சுதெடு
* இலூயிசு
* சேதன
* வன் காரம்
* மீக்காரம்
* கருவிரும்பாக்காரம்
* மென்காரம்

 |
| * பா
* உ
* தொ
 |

நீர் மூலக்கூறு தனது தூய வடிவிலோ அல்லது கரைசலொன்றிலோ ஒரு ஐதரசன் அணுவின் கருவை இழந்து ஐதரொக்சைட்டு அயனை (OH-)உருவாக்கல் நீரின் தன்னயனாக்கல் எனப்படும். இழக்கப்பட்ட ஐதரசன் அயன் (H+) வேறொரு நீர் மூலக்கூறொன்றுடன் இணைந்து ஐதரோனியம் அயனை (H3O+)உருவாக்கும். நீரின் இத்தன்னயனாக்கல் இயல்பு நீரின் ஈரியல்பைக் காட்டுகின்றது.

சமநிலை மாறிலி
-------------

தூய நீர் மிகவும் குறைவாகவே மின்னைக் கடத்தும். இவ்வளவு 0.055 µS∙cm−1 என கணிப்பிடப்பட்டுள்ளது. இவ்வளவு நீரின் தன்னயனாக்கத்தால் உருவாகும் அயன்களாலேயே என்க் கருதப்படுகின்றது.

H2O + H2O is in equilibrium with H3O+ + OH−
அயன்களின் செறிவின் அடிப்படையில் மேற்படி தாக்கத்துக்கான சமநிலை மாறிலி பின்வருமாறு வழங்கப்படும்.

{\displaystyle K\_{\rm {eq}}={\frac {[{\rm {H\_{3}O^{+}}}][{\rm {OH^{-}}}]}{[{\rm {H\_{2}O}}]^{2}}}}
நீரின் அயனாக்கல் மாறிலியை (Kw) நீரிலுள்ள அயன்களின் செறிவையும் சமநிலை மாறிலியையும் கொண்டு கணிக்கலாம்.

{\displaystyle K\_{\rm {w}}=[{\rm {H\_{3}O^{+}}}][{\rm {OH^{-}}}]=K\_{\rm {eq}}\cdot [{\rm {H\_{2}O}}]^{2}}
இதில் [H3O+] என்பது ஐதரோனியம் அயனின் செறிவையும், [OH−] என்பது ஐதரொக்சைட்டு அயனின் செறிவையும் குறிக்கின்றது.

25 °C வெப்பநிலையில் *K*wஇன் அளவு 1.0×10−14 ஆகக் காணப்படும். இவ்வளவீட்டைக் கொண்டு நீரின் தன்னயனாக்கல் தூய நீரில் மிக அரிதாகவே நிகழ்கின்றதென அறிந்து கொள்ளலாம்.

அமுக்கம், வெப்பநிலை, அயன் திறன் ஆகிய காரணிகளின் செல்வாக்கு
----------------------------------------------------------

|  |  |  |
| --- | --- | --- |
| 25 MPa மாறா அமுக்கத்தில் நீரின் தன்னயனாக்கல் வெப்பநிலையில் தங்கியிருத்தல் | 25 °C மாறா வெப்பநிலையில் நீரின் தன்னயனாக்கல் அமுக்கத்தில் தங்கியிருத்தல் | 25 °C மாறா வெப்பநிலையில் NaClஇன் அயன் திறனுக்கமைய pKw அளவு மாறுபடல். |
**ஏ. கே. பிரேமாஜம்** (*A. K. Premajam*) (பிறப்பு: டிசம்பர் 8, 1938) ஓர் இந்திய நாடாளுமன்ற உறுப்பினரும், சமூக சேவகருமாவார்.

ஆரம்பகால வாழ்க்கை மற்றும் கல்வி
-------------------------------

ஏ. கே. பிரேமாஜம், கேரளாவின் கண்ணூர் மாவட்டத்திலுள்ள பல்லிக்குன்னுவில் பிறந்தார். 
கோழிக்கோடு பல்கலைக்கழகத்தின் கீழுள்ள பிராவிடன்ஸ் கல்லூரி, சென்னை பல்கலைக்கழகத்தின் கீழுள்ள தலச்சேரி, அரசு பிரன்னென் கல்லூரி, பல்கலைக்கழகக் கல்லூரியின் கீழுள்ள கேரளப் பல்கலைக்கழகம் ஆகியவற்றின் கல்வி பயின்றார். கலைகளில் இவர், முதுகலை பட்டம் பெற்றவர். ஆசிரியராக தனது வாழ்க்கையைத் தொடங்கிய, இவர் 1991 முதல் 1994 வரை கோழிக்கோடு அரசு கலைக் கல்லூரியின் முதல்வராக பணியாற்றினார்.

அரசியல் வாழ்க்கை
----------------

இவர், தனது அரசியல் வாழ்க்கையை கோழிக்கோடு மாநகராட்சியின் நகரத் தந்தையாகத் தொடங்கினார். இவா 1995 முதல் 1998 வரையும், பின்னர் 2010 முதல் 2015 வரையும் பதவியிலிருந்தார். இவர் 1998 இல் பன்னிரெண்டாவது மக்களவைக்கும், 1999இல் பதிமூன்றாவது மக்களவைக்கும் தேர்ந்தெடுக்கப்பட்டார். இவர் உணவுக்கான அத்தியாவசியக் குழுவில் உறுப்பினராக இருந்தார். நாடாளுமன்ற உறுப்பினராக இருந்த காலத்தில் உணவு மற்றும் நுகர்வோர் விவகார அமைச்சகத்தின் மகளிர் மற்றும் ஆலோசனைக் குழுவின் கூட்டுக் குழுவில் உறுப்பினராக இருந்தார். அகில இந்திய ஜனநாயக மகளிர் சங்கத்தின் மத்திய குழு உறுப்பினராகவும் உள்ளார்.

மேற்கோள்கள்
-----------

1. ↑  "Lok Sabha: Members". Government of India. 7 அக்டோபர் 2012 அன்று மூலம் பரணிடப்பட்டது. 4 மார்ச்சு 2013 அன்று பார்க்கப்பட்டது.
2. ↑  "Lok Sabha: Members". Government of India. 20 நவம்பர் 2015 அன்று மூலம் பரணிடப்பட்டது. 4 மார்ச்சு 2013 அன்று பார்க்கப்பட்டது.
**நீரோவின் விருந்தினர்கள்** ( *Nero's Guest*) என்னும் ஆவணப்படத்தை தீபா பாட்டியா இயக்கியுள்ளார். நாட்டில் உள்ள விளை நிலங்கள் எல்லாம் வீட்டுமனைகளாகவும், நவீன அடுக்குமாடிக் குடியிருப்புகளாகவும் மாறிவருகின்றன. கடந்த ஆண்டுகளில் லட்சம் உழவர்கள் வாழ்வைத் தொலைத்துத் தற்கொலை செய்துகொண்டிருக்கிறார்கள். அவர்களை நம்பியிருந்த குடும்பங்கள் நடுவீதியில் நிற்கின்றன. ஆனால், இந்த ஊடகங்கள் இதை ஒரு பொருட்டாகவே கருதவில்லை. மீடியாக்களின் கேமிராக்கள் இவர்களின் பக்கம் திரும்ப மறுப்பதில் ஒரு வர்க்க அரசியல் ஒளிந்து கிடக்கிறது.

ஆனால் பொருளாதார அறிஞர் அமிர்தியா சென்னால்  *பஞ்சம் பட்டினி குறித்த உலக அறிஞர்களுள் ஓருவர்* என வருணிக்கப்பட்ட இந்து பத்திரிகையின் கிராமப்புற பிரச்சனைகளுக்கான செய்தி ஆசிரியரான சாய்நாத், தனது குழுவினருடன் நாடு எங்கும் அலைந்து திரிந்து இந்தப்பிரச்சினை உலகின் கவனத்திற்குக் கொண்டு வந்தார். தமது எழுத்து, உரைகளின் வழியே இப்பிரச்சினை கவனப்படுத்தி உள்ளார். இந்தப் படம் அந்தத் தரவுகளின் அடிப்படையில் உருவாக்கப்பட்டுள்ளது. நீரோவின் விருந்தினர்கள் என்ற இப்படம் இந்திய உழவர்கள் எதிர்கொள்ளும் நெருக்கடிகளின் கதை.

வெளி இணைப்புகள்
---------------

* ஆவணப்படத்தின் தளம் பரணிடப்பட்டது 2015-01-28 at the வந்தவழி இயந்திரம்
**ஏ. கே. சாஜன்** (*A. K. Sajan*) ஓர் இந்திய திரைக்கதை எழுத்தாளரும், இயக்குநரும் ஆவார். இவர் மிகவும் பிரபலமான *ஸ்டாப் வயலன்ஸ்* (2002) என்ற படத்தின் மூலம் இயக்குநராக அறிமுகமானார். இந்த படத்தில் அறிமுக கதாபாத்திரத்தில் பிரித்விராஜ் சுகுமாரன் , சந்திரா லட்சுமண் ஆகியோர் நடித்திருந்தனர். இவர் தொழில்துறையில் பல வெற்றிகரமான படஙகளுக்கு திரைக்கதை அமைப்பதில் மிகவும் பிரபலமானவர். இவரது குறிப்பிடத்தக்க படைப்புகளில் *துருவம்* (1993), *பட்டர்பிளைஸ்* (1993), *காஷ்மீரம்* (1994), *கிரைம் பைல்* (1999), *சிந்தாமணி கொலகேஸ்* (2006), *நதியா கொல்லப்பட்ட ராத்திரி* (2007) , *புதிய நியாயம்* (2016) ஆகியவை அடங்கும். இவரது சகோதரர் ஏ. கே. சந்தோஷும் ஒரு திரைக்கதை எழுத்தாளர். அவர் *சூரியபுத்திரன்*, *மின்னாமினுகினும் மின்னுகெட்டு*, தமிழ் - மலையாளம் இருமொழி திரைப்படமான வந்தே மாதரம் போன்ற பல்வேறு திரைப்படங்களை எழுதியுள்ளார்.

1980களின் பிற்பகுதியில் சில திரைப்படங்களுக்கு கதை எழுத்தாளராக தனது திரைப்பட வாழ்க்கையைத் தொடங்கினார். 1990 களின் முற்பகுதியில் இவர் *துருவம்* (1993) என்ற கதை யோசனையை உருவாக்கி அதற்கான திரைக்கதையை எழுதத் தொடங்கினார். 1991 நடுப்பகுதியில் முடிக்கப்பட்ட வரைவுடன் இவர் தயாரிப்பாளர் ஜோஷியை அணுகினார். மேலும் படம் உருவாகத் தொடங்கியது. மோகன்லாலுடனான இவரது அடுத்த படமான *பட்டர்பிளைஸ்* (1993 படம்) ஒரு பெரிய வெற்றியாக அமைந்தது. 1994இல், சுரேஷ் கோபியுடனான *காஷ்மீரம்* (1994) படம் பெற்றி பெற்றது. இது சுரேஷ் கோபிக்கு நட்சத்திரத் தகுதியை மீண்டும் உறுதிப்படுத்தியது. இதன் பின்னர், இவர்கள் இருவரும் ஒரு ஜோடியாக நிறுவப்பட்டனர். பின்னர் பல படங்களில் ஒன்றாக வேலை செய்தனர். *காஷ்மீரம்* (1994), *கிரைம் பைல்* (1999), *சிந்தாமணி கொலகேஸ்* (2006) , *நதியா கொல்லப்பட்ட ராத்திரி* (2007) ஆகியவை இவர்களின் குறிப்பிடத்தக்க திரைப்படங்கள். 2002 ஆம் ஆண்டில் பிரித்விராஜ் சுகுமாரன் நடித்த *ஸ்டாப் வயலன்ஸ்* படத்தின் மூலம் இவர் இயக்குனராக அறிமுகமானார். கொச்சி நகரில் நிலவிய நிழலுக இருண்ட வாழ்க்கையை இந்த படம் சித்தரித்தது. அதன் வெளியீட்டில் அதன் தைரியமான மற்றும் யதார்த்தமான அணுகுமுறைக்கு விமர்சன ரீதியான பாராட்டுகளைப் பெற்றது.

சான்றுகள்
---------

1. ↑  "Gangster Movies In Malayalam That Stayed Loyal To The Genre!". *www.filmibeat.com* (ஆங்கிலம்). 2016-05-04. 2019-07-11 அன்று பார்க்கப்பட்டது.
2. ↑  "Malayalam Cinema News | Malayalam Movie Reviews | Malayalam Movie Trailers - IndiaGlitz Malayalam". *IndiaGlitz.com*. 2014-08-13 அன்று மூலம் பரணிடப்பட்டது. 2019-07-11 அன்று பார்க்கப்பட்டது.
3. ↑  "Mammootty-Nayanthara film begins filming - Times of India". *The Times of India* (ஆங்கிலம்). 2019-07-11 அன்று பார்க்கப்பட்டது.
4. ↑  "It's a new genre in M-Town: G Kamaraj - Times of India". *The Times of India* (ஆங்கிலம்). 2019-07-11 அன்று பார்க்கப்பட்டது.
5. ↑  thomas, elizabeth (2015-10-26). "Dhruvam, my favourite Malayalam movie: Vikram". *Deccan Chronicle* (ஆங்கிலம்). 2019-07-11 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஏ. கே. சாஜன்
நீருக்கடியில் பார்க்க உதவும் கருவி - ஒசாகா தேசிய அருங்காட்சியகத்தில் உள்ளது.1976 ல் கண்டெடுக்கப்பட்டது.
சுற்றுலா பயணிகளுக்கான படகுகள்: நீரினுள் நோக்கியின் மூலம் சுற்றுப்பயணம்.  போர்ட் ஆஃப் பியூர்டோ டெல் கார்மென்,டைசு,லான்சரோட், ஸ்பெயின்
கையால் துாக்கிச் செல்லக் கூடிய நீரினுள் நோக்கி
பயன்பாட்டிலுள்ள நீரினுள் நோக்கி
File:| Acquascope in use
**நீரினுள் நோக்கி** (*Aquascope*, குளியல்கருவி என்றும் அழைக்கப்படுகிறது) என்பது ஒரு நீருக்கடியில் பார்க்கும் சாதனம் ஆகும். நீருக்கடியிலுள்ள உலகத்தை  ஒரு படகிலிருந்து பார்க்கப் பயன்படுத்தப்படுகிறது. நீரின்  மேற்பரப்பில் கண்ணைக் கூசும் வெளிச்சம் இருப்பதால் நீரினுள் நோக்கி  நீருக்கடியில் தெளிவாகப் பார்க்க உதவுகிறது. கடற்திட்டுகள், மூழ்கிய படகுகள், செக்கி வட்டுகள் ஆகியவற்றைக் காணவும், ஆய்வு செய்யவும் உதவுகிறது. ஆறுகள், ஏரிகள் மற்றும் கடல்களின் அடியில் வாழும் தாவரங்கள், உயிரினங்களின் வாழ்விடங்களைப் பார்ப்பதற்கு இது ஆய்வியல் கருவியாகப் பயன்படுத்தப்படுகிறது..

இக்கருவியின் மேம்பட்ட வடிவமானது, **நீரடித் தொலைநோக்கி**  என்ற பெயரில் 1845 இல் சாரா மாத்தர் (Sarah Mather) என்பவரால் காப்புரிமை (யு.எஸ். காப்புரிமை எண் 3,995) பெறப்பட்டது. கடலில் செல்லும் கலங்களிலிருந்து கடலின் ஆழத்தை ஆராய்ந்து பார்க்க உதவியது. கப்பலிலிருந்து அது தண்ணீரில் மூழ்கக்கூடிய கண்ணாடி குடுவையில் கற்பூரத்தைலம் பயன்படுத்தப்பட்ட  விளக்குடன் கடலின் கீழே சென்று பரிசோதனை செய்ய உதவியது. 1864 இல் சாரா மாத்தர் தனது கருவியை மேலும் மேம்படுத்தினார் (யுஎஸ் காப்புரிமை எண். 43,465) இது போருக்கான நீர் மூழ்கி கப்பலைக் கண்டறியப் பயன்பட்டது.

மேற்கோள்கள்
-----------

1. ↑  Today's Document: Sarah P. Mathers' Submarine Telescope
2. ↑  Rare and Early Newspapers: Submarine telescope in 1843
3. ↑
4. ↑  Chicago Tribune (Dec 1992) Defying Stereotypes: The Inventive Women Of America பரணிடப்பட்டது 2023-02-20 at the வந்தவழி இயந்திரம்
5. ↑  US Patent 3995 S. P. MATHER.
6. ↑  US Patent 3995 S. P. MATHER. Submarine Telescope and Lamp
7. ↑
8. ↑  "காப்பகப்படுத்தப்பட்ட நகல்". 2016-10-26 அன்று மூலம் பரணிடப்பட்டது. 2017-07-27 அன்று பார்க்கப்பட்டது.
9. ↑  Jacquelyn A. Greenblatt (1999) *Women Scientists and Inventors* Page 80 Good Year Books ISBN 9781596472631 Retrieved 2015
இந்தியாவின் சென்னை அருகே கருவுருதல் சிகிச்சையகம்
**கருவுறுதல் சிகிச்சையகம்** (*Fertility clinic*) என்பது இயற்கையாகக் குழந்தை பேற்றிலா தம்பதிகளுக்கு உதவும் மருத்துவ சிகிச்சை நிலையம். கருத்தரிப்பு மற்றும் கர்ப்பம் இந்த சிகிச்சை நிலையங்களில் மக்கட்பேறின்மை குறைபாட்டினை கண்டறிய நோயறிதல் சோதனைகள் மற்றும் சில நேரங்களில் மிகவும் மேம்பட்ட மருத்துவச் சிகிச்சைகளைப் பயன்படுத்துகின்றனர்.

சிகிச்சையக ஊழியர்கள்
--------------------

இத்தகைய கருவுறுதல் சிகிச்சையகங்களில் இனப்பெருக்க உட்சுரப்பியல் நிபுணர்கள், கருவியல் வல்லுநர்கள், சோனோகிராஃபர்கள் மற்றும் செவிலியர்கள் உள்ளிட்ட பயிற்சி பெற்ற பணியாளர்கள் பணியாற்றுகின்றனர். குத்தூசி மருத்துவம், ஹிப்னோதெரபி மற்றும் ஊட்டச்சத்து ஆகியவற்றின் நிபுணர்களின் சேவையும் ஒரு பகுதியாக உள்ளது.

குறையினைக் கண்டறிதல்
--------------------

கருவுறுதல் சிகிச்சையகங்களில் ஆண்களுக்கும் பெண்களுக்கும் கருவுறுதல் சிக்கல்களைக் கண்டறியும் சோதனைகள் நடைபெறும். கருவுறுதல் தொடர்பான பிரச்சினைகள் ஆண்களிடம் 35%, பெண்களிடம் 35%, ஒருங்கிணைந்த சிக்கல்களில் 20% மற்றும் விவரிக்கப்படாத காரணங்கள் 10% ஆகும். ஆண்களைப் பொறுத்தவரை, விந்து சேகரிப்பு என்பது விந்து தரத்தில் உள்ள சிக்கல்களைக் கண்டறியும் நிலையான சோதனையாகும். பெண்களைப் பொறுத்தவரை, அண்டவிடுப்பின் பகுப்பாய்வு, பலோபியன் குழாயில் அடைப்பு மற்றும் கருப்பை கோளாறுகள் ஊடுகதிர் மற்றும் லேபராஸ்கோபி முறையில் சோதனைக்கு உட்படுத்தப்படலாம். கர்ப்ப பரிசோதனையில் மீயொலி பயன்பாடும் உள்ளடங்கியது.

சிகிச்சை
--------

இச்சிகிச்சையில் அண்டவிடுப்பின் தூண்டல், அறுவை சிகிச்சை தலையீடுகள், செயற்கை விந்தூட்டல், கருப்பையகக் கருவூட்டல் (IUI), வெளிச் சோதனை முறை கருக்கட்டல் (IVF), கருமுட்டை தானம் அல்லது விந்துக் கொடையினைப் பயன்படுத்துதல் ஆகியவை அடங்கும். கருவுறுதல் சிகிச்சையகத்தில் செய்யப்படும் இனப்பெருக்க உதவி தொழில்நுட்ப நடைமுறைகளில் ஆய்வுக்கூட கருத்தரித்தல் முறை நன்கு அறியப்பட்டதாகும். டெஸ்டிகுலர் எபிடிடிமல் விந்தணு சேகரித்தல் போன்ற மேம்பட்ட ஆண் கருவுறாமை சிகிச்சைகள் இந்த நாட்களில் கருவுறுதல் சிகிச்சையகங்களால் வழங்கப்படுகின்றன.

சிகிச்சைமைய ஒப்பிடுதல்
----------------------

நோய் கட்டுப்பாட்டு மையங்களுக்குப் புள்ளிவிவரங்களைத் தொகுக்கும் அமைப்பான உதவி இனப்பெருக்க தொழில்நுட்ப சங்கத்திற்கு (SART) அறிக்கை தரவுகள் தெரிவிக்கப்பட வேண்டும். கருவுறுதல் சிகிச்சையகங்களின் செயல்பாடுகள் பெரும்பாலும் வெற்றி விகிதங்களான குழந்தைப்பேற்றின் அடிப்படையில் ஒப்பிடப்படுகின்றன. எவ்வாறாயினும், ஒவ்வொரு அறிக்கையின் கீழும் ஒரு எச்சரிக்கை உள்ளது. "சிகிச்சைக்கு வருபவர்களின் பண்புகள் நிரல்களிடையே வேறுபடுகின்றன; எனவே, சிகிச்சையகங்களை ஒப்பிடுவதற்கு இந்த தரவு பயன்படுத்தப்படக்கூடாது." கருவுறுதல் ஆலோசனையினை குறிப்பிட்ட ஒரு சிகிச்சை மையத்துடன் பெறுவதோடு இல்லாமல், ஒன்றுக்கு மேற்பட்ட சிகிச்சை மைய ஆலோசனையின் கீழ் செயல்படுத்துவது நன்மை தரும்.

புனைகதைகளில்
------------

"தி ஃபேமிலி மேன்" உள்ளிட்ட ஒரு சில தொலைக்காட்சித் தொடர்களும், திரைப்படங்களும் இது குறித்து வெளிவந்தன.

மேலும் காண்க
------------

* விந்து வங்கி
* விந்து தானம்
* முட்டை தானம் செய்பவர்
* வாகை
* மூன்றாம் தரப்பு இனப்பெருக்கம்
* கரு தானம்
* செயற்கை கருவூட்டல்
* வெளிச் சோதனை முறை கருக்கட்டல்
* இனப்பெருக்க மருந்து

மேற்கோள்கள்
-----------

1. ↑  How is Infertility Diagnosed? - American Society for Reproductive Medicine (ASRM)
2. ↑  Patient Benefits - Society of Assisted Reproductive Technology (SART)
**சாம்செட் பர்சோர் பார்திவாலா** (*Jamshed Burjor Pardiwala*) பிறப்பு: ஆகத்து 12, 1965) மே 2022 முதல் இந்திய உச்ச நீதிமன்றத்தின் நீதிபதியாக உள்ளார். இவர் குஜராத் உயர் நீதிமன்றத்தின் முன்னாள் நீதிபதி ஆவார்.

ஆரம்ப வாழ்க்கை மற்றும் தொழில்
-----------------------------

பார்திவாலா 1965 ஆகத்து 12 அன்று மும்பையில் பிறந்தார். வல்சாட்டில் உள்ள தூய ஜோசப் உயர்நிலைப் பள்ளியில் கல்வி பயின்றார். இவர் 1988-ல் வல்சாட்டில் உள்ள கே. எம். சட்டக் கல்லூரியில் சட்டப் பட்டம் பெற்றார். பின்னர் சட்ட பயிற்சியினை 1989-ல் வல்சாட்டில் தொடங்கினார். 1994 முதல் 2000 வரை குசராத்து வழக்குரைஞர் கழகத்தின் உறுப்பினராகத் தேர்ந்தெடுக்கப்பட்டார். குசராத்து உயர் நீதிமன்ற சட்ட சேவைகள் ஆணையத்தின் உறுப்பினராகவும் பணியாற்றியுள்ளார்.

### குசராத்து உயர்நீதிமன்றத்தில்

பார்திவாலா பிப்ரவரி 17, 2011 அன்று குஜராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 28 ச்அனவரி 2013 அன்று நிரந்தர நீதிபதியாக நியமிக்கப்பட்டார். இவர் குசராத்து உயர்நீதிமன்றத்தில் 2022 மே வரை பணியாற்றினார். இந்த காலகட்டத்தில், இவர் குஜராத் மாநில நீதித்துறை அகாதமியின் தலைவராகவும் பணியாற்றினார்.

### உச்ச நீதிமன்றத்தில்

பார்திவாலா 9 மே 2022  அன்று இந்திய உச்ச நீதிமன்றத்தின் நீதிபதியாகப் பதவி உயர்வு பெற்றார். இவர் மே 2028-ல் இந்தியாவின் தலைமை நீதிபதியாகப் பதவியேற்க உள்ளார். இவர் 2 ஆண்டுகள் மற்றும் 3 மாதங்கள் இப்பதவியில் இருப்பார் என்று எதிர்பார்க்கப்படுகிறது.

மேற்கோள்கள்
-----------

1. ↑  "Collegium recommends names of Justices Sudhanshu Dhulia, Jamshed B Pardiwala for elevation to SC" (in en). *The Indian Express*. 6 May 2022. .
2. ↑  "J.B. Pardiwala". *Supreme Court Observer* (ஆங்கிலம்). 2022-07-01 அன்று பார்க்கப்பட்டது.
3. ↑  Ojha, Srishti (2022-05-09). "Justices Sudhanshu Dhulia & JB Pardiwala Take Oath As Supreme Court Judges". *www.livelaw.in* (ஆங்கிலம்). 2022-05-11 அன்று பார்க்கப்பட்டது.
4. ↑  "9 Next Chief Justices of India". *Supreme Court Observer* (ஆங்கிலம்). 2022-07-01 அன்று பார்க்கப்பட்டது.

மேலும் காண்க
------------

* இந்திய உச்சநீதிமன்றத்தின் தற்போதைய நீதிபதிகள்